
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 206 

8 Δεκεμβρίου 2010 


ΝΟΜΟΣ ΥΠ’ ΑΡΙΘ. 3895 

Κατάργηση καί συγχώνευση υπηρεσιών, οργανισμών 
και φορέων του δημόσιου τομέα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Κατάργηση υπηρεσιών, νομικών προσώπων 
δημόσιου και ιδιωτικού δικαίου 

1. Από τη δημοσίευση του παρόντος νόμου καταργούνται 
τα πιο κάτω νομικά πρόσωπα, υπηρεσίες και φορείς του 
δημόσιου τομέα, καθώς και οι διατάξεις που προβλέπουν 
τη σύσταση, τις αρμοδιότητες, τα όργανα και διέπουν τη 
λειτουργία τους και ρυθμίζονται σχετικά θέματα ως εξής: 

α) Τα άρθρα 19 έως και 23 του ν. 3469/2006 (ΦΕΚ131 Α'), 
σχετικά με τη σύσταση και τη λειτουργία του Μουσεί¬ 
ου και Βιβλιοθήκης του Εθνικού Τυπογραφείου, Ν.Π.Ι.Δ. 
με έδρα την Αθήνα που εποπτεύεται από τον Υπουργό 
Εσωτερικών, Αποκέντρωσης και Ηλεκτρονικής Διακυβέρ¬ 
νησης, με την επιφύλαξη του επόμενου εδαφίου. 

Το Μουσείο και Βιβλιοθήκη του Εθνικού Τυπογραφείου 
λειτουργεί στο εξής ως υπηρεσιακή μονάδα του Εθνι¬ 
κού Τυπογραφείου, επιπέδου τμήματος, το οποίο συνι- 
στάται με τον παρόντα νόμο, υπάγεται στη Διεύθυνση 
Ανθρώπινου Δυναμικού του Εθνικού Τυπογραφείου και 
εκπληρώνει τους σκοπούς του καταργούμενου νομικού 
προσώπου, όπως αυτοί προκύπτουν από το άρθρο 20 
του ν. 3469/2006. 

Με απόφαση του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης θεσπίζεται εσωτερικός 
κανονισμός λειτουργίας του Μουσείου και Βιβλιοθήκης. 

β) Το π.δ. 188/2002 (ΦΕΚ 175Α'), όπως τροποποιήθηκε με 
το π.δ. 172/2005 σχετικά με τη σύσταση και τη λειτουργία 
του Ινστιτούτου Μεταναστευτικής Πολιτικής (Ι.ΜΕ.ΠΟ.), 
Ν.Π.Ι.Δ. με έδρα την Αττική που εποπτεύεται από τον 
Υπουργό Εσωτερικών, Αποκέντρωσης και Ηλεκτρονικής 
Διακυβέρνησης, με την επιφύλαξη του τελευταίου εδα¬ 
φίου της περίπτωσης αυτής. 

Το προσωπικό με σχέση εργασίας ιδιωτικού δικαίου 
αορίστου χρόνου του Ι.ΜΕ.ΠΟ. και οι δικηγόροι που έχουν 
προσληφθεί σε αυτό με σχέση έμμισθης εντολής, μετα- 
φέρονται με την ίδια σχέση εργασίας και καταλαμβάνουν 
κενές οργανικές θέσεις αντίστοιχης κατηγορίας, βαθμού 


και ειδικότητας για τις οποίες κατέχουν τα τυπικά προ¬ 
σόντα, ανάλογα με τις υπηρεσιακές ανάγκες, είτε της 
Διεύθυνσης Αστικής Κατάστασης και των Διευθύνσεων 
Αλλοδαπών και Μετανάστευσης της Περιφέρειας Αττικής, 
είτε της Γενικής Γραμματείας Μεταναστευτικής Πολιτι¬ 
κής που συνεστήθη με το π.δ.11/2010 (ΦΕΚ 15Α'), η οποία 
μετονομάσθηκε σε Γενική Γραμματεία Πληθυσμού και 
Κοινωνικής Συνοχής με το άρθρο 2 του π.δ. 96/2010 (ΦΕΚ 
170Α'). Αν δεν υπάρχουν κενές θέσεις, η μεταφορά γίνεται 
σε προσωποπαγείς θέσεις προσωπικού που συνιστώνται 
με την πράξη μεταφοράς. Η μεταφορά του προσωπικού 
του Ι.ΜΕ.ΠΟ. γίνεται με απόφαση του Υπουργού Εσωτερι¬ 
κών, Αποκέντρωσης και Ηλεκτρονικής Διακυβέρνησης και 
του Υπουργού Οικονομικών. Για την μεταφορά οι υπάλ¬ 
ληλοι του Ι.ΜΕ.ΠΟ. υποβάλλουν, μέσα σε αποκλειστική 
προθεσμία ενός μήνα από τη δημοσίευση του παρόντος 
νόμου, αίτηση στη Διεύθυνση Διοίκησης της Κεντρικής 
Υπηρεσίας του Υπουργείου Εσωτερικών, Αποκέντρωσης 
και Ηλεκτρονικής Διακυβέρνησης. Στην αίτηση αυτή δη¬ 
λώνουν την προτίμησή τους για την υπηρεσία στην οποία 
επιθυμούν να μεταφερθούν η οποία λαμβάνεται υπόψη 
για την έκδοση της πράξης μεταφοράς. 

Ως κριτήρια για τον καθορισμό της σειράς προτεραιό¬ 
τητας των ενδιαφερομένων για την ίδια θέση, λαμβάνο- 
νται υπόψη αυτά που αναφέρονται στο δεύτερο εδάφιο 
της περίπτωσης δ' της παραγράφου 2 του άρθρου 2. 

Οι σκοποί του καταργούμενου νομικού προσώπου, όπως 
προκύπτουν από το άρθρο 2 του π.δ. 188/2002 (ΦΕΚ 175Α'), 
εκπληρώνονται στο εξής από τη Γ ενική Γ ραμματεία Πλη¬ 
θυσμού και Κοινωνικής Συνοχής του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης, 
λαμβανομένων υπόψη των διατάξεων του άρθρου 2 παρ. 
1 περίπτωση γ' υποπερίπτωση αα) του π.δ. 96/2010 (ΦΕΚ 
170Α'). Αρμόδιο για τα προβλεπόμενα στις διατάξεις της 
παρ. 4 περιπτώσειςΑ', β' και γ' του παρόντος άρθρου όσον 
αφορά το Ι.ΜΕ.ΠΟ. παραμένει το Υπουργείο Εσωτερικών, 
Αποκέντρωσης και Ηλεκτρονικής Διακυβέρνησης. 

γ) Τα άρθρα 1 έως και 5 του ν. 3631/2008 (ΦΕΚ 6Α'), 
όπως τροποποιήθηκε με το άρθρο 27 του ν. 3775/2009 
(ΦΕΚ 122Α') σχετικά με τη σύσταση και λειτουργία του 
Εθνικού Ταμείου Κοινωνικής Συνοχής (Ε.ΤΑ.Κ.Σ.) και το 
άρθρο 2 του ν. 3624/2007 (ΦΕΚ 289Α'), σχετικά με τη σύ¬ 
σταση και λειτουργία του Ειδικού Ταμείου Αντιμετώπισης 
Εκτάκτων Αναγκών (Ε.Τ.Α.Ε.Α.), Ν.Π.Δ.Δ. με έδρα την Αθήνα 
που εποπτεύονται από τον Υπουργό Οικονομικών. 

Ειδικά για το Ε.Τ.Α.Ε.Α. η ισχύς του πρώτου εδαφίου 
της παραγράφου αυτής αρχίζει από την 1.1.2011. 

Το σύνολο των εισφορών των πιο πάνω Ταμείων που 
καταργούνται και τα πάσης φύσεως ταμειακά υπόλοιπά 
τους περιέρχονται στην αρμοδιότητα του Υπουργού Οι¬ 
κονομικών και διατίθενται για την υλοποίηση του σκοπού 
των εισφορών ή δωρεών που αυτές έχουν δοθεί ή θα 
δοθούν. Με αποφάσεις του Υπουργού Οικονομικών κα¬ 
θορίζονται οι ειδικότεροι όροι και διαδικασίες για την 
αξιολόγηση των προτάσεων αξιοποίησης των πιο πάνω 
εισφορών ή δωρεών, η διαδικασία διάθεσής τους στους 
τελικούς ωφελούμενους και κάθε άλλη λεπτομέρεια ανα¬ 
γκαία για την αξιοποίηση των πιο πάνω πόρων. 

Η κυριότητα της ακίνητης περιουσίας των Ταμείων που 
καταργούνται περιέρχεται στο Ελληνικό Δημόσιο και η 
διαχείριση αυτής, καθώς και του κάθε είδους εξοπλι¬ 
σμού, του αρχείου τους κ.λπ., ανατίθεται στο Υπουργείο 
Οικονομικών. 

Με απόφαση του Υπουργού Οικονομικών καθορίζεται 
ειδικότερα ο τρόπος εκκαθάρισης κάθε καταργούμενου 
Ταμείου. 

δ) Το άρθρο 4 του ν. 1268/1982 (ΦΕΚ 87Α') σχετικά με 
τη σύσταση και τη λειτουργία της Εθνικής Ακαδημίας 
Γραμμάτων και Επιστημών (Ε.Α.Γ.Ε.), Ν.Π.Δ.Δ. με έδρα την 
Αθήνα που εποπτεύεται από τον Υπουργό Παιδείας, Δια 
Βίου Μάθησης και Θρησκευμάτων. 

ε) Το άρθρο 41 παρ. 1 του ν. 2413/1996 (ΦΕΚ 124Α') 
σχετικά με τη σύσταση και τη λειτουργία της Ιόνιας 
Ακαδημίας, Ν.Π.Ι.Δ. με έδρα την Κέρκυρα που εποπτεύ¬ 
εται από τον Υπουργό Παιδείας, Δια Βίου Μάθησης και 
Θρησκευμάτων. 

στ) Το άρθρο δέκατο τέταρτο του ν. 3082/2002 (ΦΕΚ 
316Α') σχετικά με τη σύσταση και τη λειτουργία της 
Διεθνούς Ικάριας Αεραθλητικής Ακαδημίας, Ν.Π.Ι.Δ. με 
έδρα τον Άγιο Κήρυκο Ικαρίας που εποπτεύεται από τον 
Υπουργό Υποδομών, Μεταφορών και Δικτύων. 

ζ) Το άρθρο 9 του ν. 1579/1985 (ΦΕΚ 217Α') σχετικά 
με τη σύσταση και τη λειτουργία του Εθνικού Κέντρου 
Ερευνών Υγείας (Ε.Κ.Ε.Υ.), Ν.Π.Δ.Δ. με έδρα την Αθήνα που 
εποπτεύεται από τον Υπουργό Υγείας και Κοινωνικής 
Αλληλεγγύης, καθώς και το άρθρο 9 του ν. 2519/ 1997 
(ΦΕΚ 165Α') σχετικά με τη σύσταση και τη λειτουργία του 
Ινστιτούτου Έρευνας και Ελέγχου Ποιότητας Υπηρεσιών 
Υγείας (Ι.Ε.Ε.Π.Υ.Υ.), το οποίο αποτελεί αυτοτελή οργανική 
μονάδα του εν λόγω Κέντρου (Ε.Κ.Ε.Υ.), με την επιφύλαξη 
του επόμενου εδαφίου της παραγράφου αυτής. 

Οι σκοποί του Εθνικού Κέντρου Ερευνών Υγείας, όπως 
προκύπτουν από την παρ. 2 του άρθρου 9 του ν. 1579/ 
1985, καθώς και του Ινστιτούτου Έρευνας και Ελέγχου 
Ποιότητας Υπηρεσιών Υγείας, όπως προκύπτουν από την 
παρ. 1 του άρθρου 9 του ν. 2519/1997, εκπληρώνονται εφε¬ 
ξής από υπηρεσιακές μονάδες με συναφείς αρμοδιότητες 
του Υπουργείου Υγείας και Κοινωνικής Αλληλεγγύης. 

η) Το άρθρο 27 του ν. 2071/1992 (ΦΕΚ 123Α') και το 
π.δ. 283/1993 (ΦΕΚ 123Α') σχετικά με τη σύσταση και τη 
λειτουργία του Κέντρου Κληρονομικών Νόσων Αίματος 
(Κ.Κ.Ν.Α.), Ν.Π.Ι.Δ. με έδρα την Αθήνα που εποπτεύεται 
από τον Υπουργό Υγείας και Κοινωνικής Αλληλεγγύης, 
με την επιφύλαξη του επόμενου εδαφίου. 

Οι αρμοδιότητες του Κέντρου Κληρονομικών Νόσων 
Αίματος, όπως προκύπτουν από το άρθρο 2 του π.δ. 
283/1993, μεταφέρονται και ασκούνται στο εξής από το 
Εθνικό Κέντρο Αιμοδοσίας (Ε.ΚΕ.Α.), Ν.Π.Δ.Δ. με έδρα την 


Αθήνα που συνεστήθη με το άρθρο 2 του ν. 3402/2005 
(ΦΕΚ 258Α') και εποπτεύεται από τον Υπουργό Υγείας 
και Κοινωνικής Αλληλεγγύης. 

θ) Το άρθρο 11 του ν. 3454/2006 (ΦΕΚ 75Α'), σχετικά με 
τη σύσταση και τη λειτουργία του Ινστιτούτου Κοινωνικής 
Δημογραφίας και Έρευνας (Ι.Κ.Δ.Ε.), Ν.Π.Ι.Δ. με έδρα την 
Αθήνα που εποπτεύεται από τον Υπουργό Υγείας και 
Κοινωνικής Αλληλεγγύης, με την επιφύλαξη του επόμε¬ 
νου εδαφίου. 

Οι αρμοδιότητες του Ινστιτούτου Κοινωνικής Δημογρα¬ 
φίας και Έρευνας, όπως προκύπτουν από την παρ. 2 του 
άρθρου 11 του ν. 3454/2006, μεταφέρονται και ασκούνται 
εφεξής από το Εθνικό Κέντρο Κοινωνικών Ερευνών (Ε.Κ.Κ.Ε.), 
Ν.Π.Δ.Δ. με έδρα την Αθήνα που εποπτεύεται από τον 
Υπουργό Παιδείας Δια Βίου Μάθησης και Θρησκευμάτων, 
ιδρύθηκε με το άρθρο 9 του ν.δ. 3998/1959 με την ονομασία 
Κέντρο Κοινωνικών Επιστημών Αθηνών και μετονομάσθηκε 
σε Εθνικό Κέντρο Κοινωνικών Ερευνών (Ε.Κ.Κ.Ε.) με τα β.δ. 
502/1968 (ΦΕΚ 168Α') και 539/1968 (ΦΕΚ 203Α'). 

ι) Το άρθρο 10 του ν. 3106/2003 (ΦΕΚ 30Α'), όπως αντι- 
καταστάθηκε με το άρθρο 13 του ν. 3454/2006, σχετικά 
με τη σύσταση και τη λειτουργία του Εθνικού Παρα¬ 
τηρητηρίου Ατόμων με Αναπηρίες (Ε.ΠΑ. ΑμεΑ), Ν.Π.Ι.Δ. 
με έδρα την Αθήνα που εποπτεύεται από τον Υπουργό 
Υγείας και Κοινωνικής Αλληλεγγύης, με την επιφύλαξη 
του επόμενου εδαφίου. 

Οι σκοποί του Εθνικού Παρατηρητηρίου Ατόμων με 
Αναπηρίες, όπως προκύπτουν από την παρ. 2 του άρ¬ 
θρου 10 του ν. 3106/2003 όπως αντικαταστάθηκε με το 
άρθρο 13 του ν. 3454/2006, εκπληρώνονται εφεξής από 
το Εθνικό Κέντρο Κοινωνικής Αλληλεγγύης (Ε.Κ.Κ.Α.), 
Ν.Π.Δ.Δ. με έδρα την Αθήνα που συνεστήθη με το άρθρο 
6 του ν. 3106/2003, μετονομάστηκε με το άρθρο 20 του ν. 
3402/2005 (ΦΕΚ 258Α') και εποπτεύεται από τον Υπουργό 
Υγείας και Κοινωνικής Αλληλεγγύης. 

ια) Το άρθρο 1 του ν. 3399/2005 (ΦΕΚ 255Α'), όπως το 
άρθρο αυτό τροποποιήθηκε και συμπληρώθηκε με τα 
άρθρα 25 και 37 του ν. 3698/2008 (ΦΕΚ 198Α') σχετικά 
με τη σύσταση και τη λειτουργία των Τοπικών Κέντρων 
Αγροτικής Ανάπτυξης, υπηρεσιακών μονάδων επιπέδου 
τμήματος της Διεύθυνσης Γεωργικών Εφαρμογών του 
Υπουργείου Αγροτικής Ανάπτυξης και Τροφίμων. 

Το μόνιμο και με σχέση εργασίας ιδιωτικού δικαίου αο¬ 
ρίστου χρόνου προσωπικό που υπηρετεί μέχρι τη δημοσί¬ 
ευση του παρόντος νόμου στα Τοπικά Κέντρα Αγροτικής 
Ανάπτυξης μεταφέρεται σε κενές οργανικές θέσεις αντί¬ 
στοιχης κατηγορίας, κλάδου, βαθμού και ειδικότητας για 
τις οποίες κατέχει τα τυπικά προσόντα, υπηρεσιών του 
Υπουργείου Αγροτικής Ανάπτυξης και Τροφίμων στον ίδιο 
νομό ή σε όμορους νομούς. Αν δεν υπάρχουν κενές θέσεις, 
η μεταφορά ενεργείται σε προσωποπαγείς θέσεις προσω¬ 
πικού, που συνιστώνται με την πράξη της μεταφοράς. 

Η μεταφορά και η τοποθέτηση του μόνιμου και με σχέ¬ 
ση εργασίας ιδιωτικού δικαίου αορίστου χρόνου προ¬ 
σωπικού των Τοπικών Κέντρων Αγροτικής Ανάπτυξης 
γίνεται με κοινή απόφαση του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης και του 
Υπουργού Αγροτικής Ανάπτυξης και Τροφίμων, χωρίς 
γνώμη υπηρεσιακού συμβουλίου. 

Κατά τη μεταφορά λαμβάνονται υπόψη οι προτιμήσεις 
τοποθέτησης των υπαλλήλων, όσον αφορά υπηρεσία ή 
νομό, οι οποίες δηλώνονται σε σχετική αίτησή τους, η 
οποία υποβάλλεται στην αρμόδια Διεύθυνση Διοίκησης 
Προσωπικού της Κεντρικής Υπηρεσίας του Υπουργείου 

Αγροτικής Ανάπτυξης και Τροφίμων, μέσα σε αποκλει¬ 
στική προθεσμία ενός μήνα από τη δημοσίευση του πα¬ 
ρόντος. 

Το μόνιμο και με σχέση εργασίας ιδιωτικού δικαίου 
αορίστου χρόνου προσωπικό που υπηρετεί σε Τοπικά 
Κέντρα Αγροτικής Ανάπτυξης που εδρεύουν σε νησί στο 
οποίο δεν υπάρχουν υπηρεσίες του Υπουργείου Αγρο¬ 
τικής Ανάπτυξης και Τροφίμων, μετατάσσεται με την 
πιο πάνω διαδικασία σε θέσεις κρατικών περιφερειακών 
υπηρεσιών, Ν.Π.Δ.Δ. ή Ο.Τ.Α. πρώτου και δεύτερου βαθμού 
που εδρεύουν στο οικείο νησί. 

Εκκρεμείς κατά τη δημοσίευση του παρόντος νόμου 
διαδικασίες πρόσληψης με βάση προκηρύξεις του Α.Σ.Ε.Π. 
ολοκληρώνονται κανονικά και οι επιτυχόντες σε αυτές, 
καθώς και όσοι προσλαμβάνονται με τις διατάξεις του 
ν. 2643/1998 (ΦΕΚ 220Α'), όπως ισχύει, τοποθετούνται σε 
κενές οργανικές θέσεις των υπηρεσιών του Υπουργείου 
Αγροτικής Ανάπτυξης και Τροφίμων, λαμβανομένων υπό¬ 
ψη και στην περίπτωση αυτή των δηλώσεων προτίμησης 
νομού. Οι ρυθμίσεις του άρθρου 10 του ν. 3833/2010 (ΦΕΚ 
40Α') ισχύουν και για το προσωπικό αυτό. 

ιβ) Το άρθρο 34 του ν. 2538/1997 (ΦΕΚ 242Α') περί 
σύστασης της Εθνικής Επιτροπής Γάλακτος Ελλάδας, 
Ν.Π.Ι.Δ. με έδρα την Αθήνα που εποπτεύεται από τον 
Υπουργό Αγροτικής Ανάπτυξης και Τροφίμων, με την 
επιφύλαξη του επόμενου εδαφίου. 

Στον Ελληνικό Οργανισμό Γάλακτος και Κρέατος (ΕΛ. 
Ο.ΓΑ.Κ.), Ν.Π.Ι.Δ. που συστήθηκε με την παρ.1 του άρθρου 94 
του ν. 2127/1993 (ΦΕΚ 48Α'), όπως αντικαταστάθηκε με την 
παρ. 1 του άρθρου 11 του ν. 3698/2008 (ΦΕΚ 198Α'), ανήκει 
εφεξής η εκπλήρωση του σκοπού και του έργου της Εθνικής 
Επιτροπής Γάλακτος Ελλάδας, όπως προκύπτουν από τις 
διατάξεις της παρ. 2 του άρθρου 34 του ν. 2538/1997. 

Το προσωπικό με σχέση εργασίας ιδιωτικού δικαίου 
αορίστου χρόνου του Ν.Π.Ι.Δ. «Εθνική Επιτροπή Γ άλακτος 
Ελλάδας» που καταργείται και οι δικηγόροι που έχουν 
προσληφθεί σε αυτό με σχέση έμμισθης εντολής, μετα- 
φέρονται με κοινή απόφαση του Υπουργού Αγροτικής 
Ανάπτυξης και Τροφίμων και του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης σε κενές 
οργανικές θέσεις αντίστοιχης κατηγορίας, κλάδου, βαθμού 
και ειδικότητας για τις οποίες κατέχει τα τυπικά προσό¬ 
ντα, προσωπικού των Ν.Π.Ι.Δ., εποπτείας του Υπουργείου 
Αγροτικής Ανάπτυξης και Τροφίμων. Αν δεν υπάρχουν κε¬ 
νές θέσεις η μεταφορά γίνεται σε προσωποπαγείς θέσεις 
που συνιστώνται με την απόφαση της μεταφοράς. 

Τα ταμειακά υπόλοιπα της Επιτροπής μεταφέρονται 
στον ΕΛ.Ο.ΓΑ.Κ. Για τη μεταφορά τους εκδίδεται διαπι- 
στωτική πράξη του Δ.Σ. του ΕΛ.Ο.ΓΑ.Κ. 

Με απόφασή του το Δ.Σ. του ΕΛ.Ο.Γ Α.Κ. μπορεί να ανα¬ 
θέτει την εκπροσώπησή του, στη Διεθνή Ομοσπονδία 
Γ άλακτος (ΙϋΡ) και σε άτομα αναγνωρισμένου κύρους, με 
γνώση και εμπειρία στον τομέα του γάλακτος και εκτός 
των μελών του Δ.Σ. του Οργανισμού. 

ιγ) Το π.δ. 338/2003 (ΦΕΚ 292Α') σχετικά με τη σύσταση 
και τη λειτουργία του Επιστημονικού και Ερευνητικού 
Κέντρου Πολιτικής Προστασίας (Ε.Ε.ΚΕ.Π.Π.), Ν.Π.Ι.Δ., με 
έδρα το Νομό Αττικής που εποπτεύεται από τον Υπουργό 
Προστασίας του Πολίτη. 

2. Από τη δημοσίευση του παρόντος νόμου λήγει η θητεία 
των μελών των Δ.Σ. και του προσωπικού με θητεία των νο¬ 
μικών προσώπων που καταργούνται με την παράγραφο 1, 
αζημίως για το Ελληνικό Δημόσιο, με εξαίρεση τη θητεία των 
μελών του Δ.Σ. της Ε.Τ.Α.Ε.Α., η οποία λήγει την 1.1.2011. 


3. Ειδικότερα ζητήματα σχετικά με την κατάργηση των πιο 
πάνω νομικών προσώπων, υπηρεσιών και φορέων, όπως η άσκη¬ 
ση των μεταφερόμενων αρμοδιοτήτων, στην περίπτωση που 
προβλέπεται ρητά μεταφορά αρμοδιοτήτων στην παράγραφο 1, 
ο καθορισμός των υπηρεσιακών μονάδων που θα τις ασκήσουν, 
το χρονικό σημείο έναρξης της άσκησής τους, όταν δεν συμπί¬ 
πτει με την έναρξη ισχύος του νόμου αυτού, η μεταφορά, καθώς 
και κάθε θέμα κατάστασης προσωπικού, η τύχη των αρχείων 
και κάθε άλλο σχετικό θέμα, ρυθμίζονται κατά περίπτωση με 
αποφάσεις των Υπουργών στους οποίους μεταβιβάζονται οι 
αρμοδιότητες ή που εποπτεύουν τους φορείς στους οποίους 
μεταβιβάζονται οι αρμοδιότητες ή που εποπτεύουν τους κα- 
ταργούμενους φορείς και υπηρεσίες. Στην περίπτωση ρύθμισης 
ζητημάτων κινητής και ακίνητης περιουσίας, τρόπου διάθεσης 
των ταμειακών υπολοίπων και κάθε άλλης σχετικής λεπτομέ¬ 
ρειας, εκδίδεται κοινή απόφαση του αρμόδιου σύμφωνα με τα 
πιο πάνω Υπουργού και του Υπουργού Οικονομικών. 

4. α) Απαιτήσεις, υποχρεώσεις και πάσης φύσεως εκ¬ 
κρεμότητες που υφίστανται κατά την κατάργηση των πιο 
πάνω φορέων μεταφέρονται στους φορείς στους οποίους 
μεταφέρθηκε η σχετική με το αντικείμενό τους αρμοδιό¬ 
τητα, οι οποίοι συνεχίζουν και τις εκκρεμείς δίκες. Αν οι 
αρμοδιότητες του καταργούμενου φορέα μεταφέρονται 
σε υπηρεσιακές μονάδες υπουργείου ή σε υπηρεσίες υπα¬ 
γόμενες σε υπουργείο, οι απαιτήσεις, υποχρεώσεις και 
πάσης φύσεως εκκρεμότητες που υφίστανται κατά την 
κατάργηση του φορέα, μεταφέρονται στο υπουργείο στο 
οποίο ανήκουν οι υπηρεσιακές μονάδες ή υπάγονται οι 
υπηρεσίες, το οποίο συνεχίζει και τις εκκρεμείς δίκες. 

Σε περίπτωση κατάργησης του φορέα χωρίς μεταφορά 
των αρμοδιοτήτων του, αρμόδιο για τα ανωτέρω είναι 
το Υπουργείο που εποπτεύει τον καταργούμενο φορέα. 

β) Η κυριότητα και κάθε άλλο εμπράγματο δικαίωμα επί 
του συνόλου της κινητής και ακίνητης περιουσίας των φο¬ 
ρέων που καταργούνται, περιέρχονται αυτοδικαίως χωρίς 
την τήρηση οποιουδήποτε τύπου, πράξης ή συμβολαίου και 
χωρίς αντάλλαγμα, στο Ελληνικό Δημόσιο, με την επιφύ¬ 
λαξη των διατάξεων της κείμενης νομοθεσίας για δωρεές, 
κληρονομιές και κληροδοσίες και η αποκλειστική χρήση 
και διαχείρισή τους ανήκει στους φορείς στους οποίους 
μεταφέρθηκαν οι σχετικές αρμοδιότητές τους, άλλως στα 
υπουργεία που εποπτεύουν τους καταργούμενους φορείς, 
που έχουν στο εξής και την ευθύνη για την διαφύλαξη και 
τη διαχείριση του υπάρχοντος αρχείου. 

Μέσα σε ένα μήνα από τη δημοσίευση του παρόντος 
νόμου, ο Υπουργός Οικονομικών προβαίνει στη διενέρ¬ 
γεια απογραφής όλων των κινητών και ακινήτων, που 
κατά τις διατάξεις του παρόντος άρθρου περιέρχονται 
στην κυριότητα του Ελληνικού Δημοσίου. Απόσπασμα 
της έκθεσης απογραφής που περιγράφει τα ακίνητα που 
αποκτώνται κατά κυριότητα από το Ελληνικό Δημόσιο, 
καθώς και τα λοιπά εμπράγματα δικαιώματα επί των 
ακινήτων, καταχωρίζεται ατελώς στα οικεία βιβλία του 
υποθηκοφυλακείου ή άλλων αρμόδιων αρχών. 

γ) Ταμειακά υπόλοιπα και υπόλοιπα τραπεζικών λογαρι¬ 
ασμών των νομικών προσώπων που καταργούνται, μετα- 
φέρονται με την επιφύλαξη των ειδικότερων ρυθμίσεων 
της περίπτωσης γ' της παραγράφου 1, μέσα σε δύο (2) 
μήνες από τη δημοσίευση του παρόντος, με εντολή του 
κατά περίπτωση εποπτεύοντος Υπουργού, σε λογαρια¬ 
σμό του Δημοσίου και αποτελούν έσοδα του Κρατικού 
Προϋπολογισμού και εγγράφονται ως αντίστοιχες πιστώ¬ 
σεις στον προϋπολογισμό εξόδων του Υπουργείου ή του 
φορέα που αναλαμβάνει τις υποχρεώσεις. 

Άρθρο 2 

Λύση ανωνύμων εταιρειών 

1. Από τη δημοσίευση του παρόντος νόμου: 

α) Καταργείται το π.δ. 189/1996 (ΦΕΚ 152Α') σχετικά με 
τη σύσταση και λειτουργία της Εταιρείας Διαχείρισης 
και Ανάπτυξης Τεχνολογικού Πάρκου Αττικής «Λεύκιππος 
Α.Ε.», η οποία έχει έδρα το Δήμο Αγίας Παρασκευής και 
εποπτεύεται από τον Υπουργό Οικονομίας, Ανταγωνιστι¬ 
κότητας και Ναυτιλίας. 

β) Λύονται και τίθενται σε εκκαθάριση, σύμφωνα με τη 
διαδικασία που προβλέπουν ο παρών και ο ιδρυτικός τους 
νόμος, το οικείο καταστατικό, ο κ.ν. 2190/1920 και οι λοιπές 
κείμενες διατάξεις, οι πιο κάτω ανώνυμες εταιρείες: 

αα) Η Δημόσια Επιχείρηση Πολεοδομίας και Στέγασης 
(ΔΕΠΟΣ Α.Ε.), που συνεστήθη ως Ν.Π.Ι.Δ. με το άρθρο 1 του 
ν. 446/1976 (ΦΕΚ 264Α') και μετατράπηκε σε ανώνυμη εται¬ 
ρεία με το άρθρο πρώτο του π.δ. 158/1997 (ΦΕΚ 134Α'). 

ββ) Το Ιχθυοκαλλιεργητικό Κέντρο Αχελώου Α.Ε. (ΙΧΘΥ. 
Κ.Α.), που συνεστήθη με το άρθρο 1 του π.δ. 297/1985 
(ΦΕΚ 11 ΟΑ'). 

γγ) Η Εταιρεία Αξιοποίησης Αγροτικής Γης Α.Ε. (ΑΓΡΟ¬ 
ΓΗ Α.Ε.) που συνεστήθη με το άρθρο 46 του ν. 2637/1998 
(ΦΕΚ 200Α'), όπως τροποποιήθηκε με τις παραγράφους 
23 και 24 του άρθρου 24 του ν. 2945/2001 (ΦΕΚ 223Α'). 

Η αρμοδιότητα της εταιρείας που προβλέπεται από την 
περίπτωση θ' της παρ. 3 του άρθρου 47 του ν. 2637/1998, 
που προστέθηκε με την παρ. 1 του άρθρου 16 του ν. 
3790/2009 (ΦΕΚ 143Α'), καταργείται. 

Οι συμβάσεις εργασίας του προσωπικού που προσε- 
λήφθη τελευταίο στην ΑΓΡΟΓΗ Α.Ε. για την περαιτέρω 
ανάπτυξη των δραστηριοτήτων της, η ισχύς των οποίων 
άρχισε την 1η Σεπτεμβρίου 2009, καθώς και οι συμβάσεις 
των δικηγόρων που έχουν προσληφθεί στην εταιρεία με 
σχέση έμμισθης εντολής καταγγέλλονται τηρουμένων 
των προβλέψεων της εργατικής νομοθεσίας. 

Το ψηφιακό αρχείο δεδομένων της ΑΓΡΟΓΗ Α.Ε. πε¬ 
ριέρχεται στον Οργανισμό Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.). 

2. α) Το προσωπικό με σχέση εργασίας ιδιωτικού δικαίου 
αορίστου χρόνου και οι δικηγόροι που έχουν προσλη¬ 
φθεί με σχέση έμμισθης εντολής και υπηρετούν, κατά τη 
δημοσίευση του παρόντος, στις πιο πάνω εταιρείες που 
λύονται και τίθενται σε εκκαθάριση, με την επιφύλαξη 
των ρυθμίσεων της υποπερίπτωσης γγ' της περίπτωσης 
β' της παρ. 1 του παρόντος άρθρου, μπορούν με αίτησή 
τους να μεταφέρονται με την ίδια σχέση εργασίας στον 
Ο.Π.Ε.Κ.Ε.Π.Ε. για τους υπηρετούντες στην ΑΓΡΟΓΗ Α.Ε. ή 
στο Φορέα Διαχείρισης Λιμνοθάλασσας Μεσολογγίου για 
τους υπηρετούντες στην ΙΧΟΥ.Κ.Α. Α.Ε. ή σε άλλο φορέα 
αρμοδιότητας των υπουργείων τα οποία ασκούν εποπτεία 
στις υπό λύση και εκκαθάριση εταιρείες, ή σε υπηρεσίες 
των Υπουργείων αυτών ή σε άλλες δημόσιες υπηρεσίες, 
ανεξάρτητες αρχές, Ν.Π.Δ.Δ. και Ο.Τ.Α. πρώτου και δεύτε¬ 
ρου βαθμού, ανάλογα με τις υπηρεσιακές ανάγκες, όπως 
αυτές προκύπτουν από σχετικά αιτήματα των φορέων. 

β) Η μεταφορά με την ίδια σχέση εργασίας του παρα¬ 
πάνω προσωπικού των υπό λύση και εκκαθάριση εταιρει¬ 
ών, γίνεται σε φορέα ή υπηρεσία, σε νομό επιλογής του 
ενδιαφερομένου, εφόσον υπάρχει κενή θέση και υπηρε¬ 
σιακές ανάγκες σε φορέα του νομού αυτού. Για την κατά 
τα ανωτέρω μεταφορά πρέπει ο ενδιαφερόμενος, μέσα 
σε αποκλειστική προθεσμία ενός μήνα από τη δημοσίευ¬ 
ση της απόφασης της περίπτωσης δ' της παραγράφου 


αυτής, να υποβάλει αίτηση στη Διεύθυνση Διοικητικού 
του υπουργείου που εποπτεύει κατά περίπτωση την υπό 
λύση και εκκαθάριση εταιρεία, με την οποία εκφράζεται 
η προτίμησή του για μεταφορά, στην οποία αναφέρεται 
και ο νομός επιλογής του. Η μεταφορά με την ίδια σχέση 
εργασίας γίνεται σε κενές οργανικές θέσεις αντίστοιχης 
ή παρεμφερούς ειδικότητας, της ίδιας εκπαιδευτικής βαθ¬ 
μίδας με αυτή που ανήκει ο μεταφερόμενος ή με βάση τα 
τυπικά προσόντα που κατέχει. Στην περίπτωση που δεν 
υπάρχουν αντίστοιχες κενές θέσεις, η μεταφορά γίνεται 
σε προσωποπαγή θέση που συνιστάται με την απόφαση 
μεταφοράς με την ίδια σχέση εργασίας αντίστοιχη των 
τυπικών προσόντων του μεταφερομένου. 

γ) Η μεταφορά του προσωπικού γίνεται με κοινές απο¬ 
φάσεις του Υπουργού Εσωτερικών, Αποκέντρωσης και 
Ηλεκτρονικής Διακυβέρνησης, του Υπουργού Οικονομι¬ 
κών, του εποπτεύοντος την υπό λύση και εκκαθάριση 
εταιρεία Υπουργού και άλλων συναρμόδιων Υπουργών. 

δ) Με απόφαση του Υπουργού Εσωτερικών, Αποκέ¬ 
ντρωσης και Ηλεκτρονικής Διακυβέρνησης, που εκδίδε- 
ται εντός δεκαπέντε (15) ημερών από τη δημοσίευση 
του παρόντος νόμου ρυθμίζονται θέματα υποβολής των 
αιτήσεων και των δικαιολογητικών που τις συνοδεύουν, 
διαδικασίας, επιλογής υπηρεσίας ή φορέα, κριτηρίων που 
αφορούν στη σειρά προτεραιότητας του μεταφερόμε- 
νου προσωπικού, συγκρότησης επιτροπής στη Γενική 
Γραμματεία Δημόσιας Διοίκησης και Ηλεκτρονικής Δια¬ 
κυβέρνησης για την επιλογή και διάθεση του προσωπικού 
στους φορείς υποδοχής, όπως και κάθε άλλη αναγκαία 
λεπτομέρεια. Ως κριτήρια για τον καθορισμό της σειράς 
προτεραιότητας των ενδιαφερομένων για την ίδια θέση, 
λαμβάνονται υπόψη ιδίως η επαγγελματική εμπειρία, η 
εξειδίκευση και τα τυπικά προσόντα, είτε συναφή με τις 
δραστηριότητες του φορέα ή της υπηρεσίας υποδοχής 
είτε απαραίτητα για τη λειτουργία και την υποστήρι¬ 
ξή του, η οικογενειακή κατάσταση και η υπαγωγή στις 
ειδικές κατηγορίες προστατευόμενων προσώπων που 
αναφέρονται στο ν. 2643/1998, όπως ισχύει κάθε φορά. 

ε) Με κοινή απόφαση του Υπουργού σε υπηρεσίες ή 
φορείς αρμοδιότητας του οποίου μεταφέρθηκε το προ¬ 
σωπικό με σχέση εργασίας ιδιωτικού δικαίου αορίστου 
χρόνου των υπό λύση και εκκαθάριση εταιρειών και του 
κατά περίπτωση εποπτεύοντος τις υπό λύση και εκκαθά¬ 
ριση εταιρείες Υπουργού, μετά από αιτιολογημένη αίτηση 
του εκκαθαριστή και ύστερα από εκτίμηση των υπηρεσια¬ 
κών αναγκών των υπό λύση και εκκαθάριση εταιρειών του 
παρόντος άρθρου, καθορίζεται το ελάχιστο προσωπικό 
που δεν μπορεί να υπερβαίνει τους δέκα υπαλλήλους 
το οποίο θα αποσπασθεί, χωρίς αίτησή του, από τους 
φορείς στους οποίους έχει μεταταχθεί ή μεταφερθεί, 
στις υπό λύση και εκκαθάριση εταιρείες, έως την απο¬ 
περάτωση των εργασιών λύσης και εκκαθάρισης αυτών. 
Αμέσως μετά την αποπεράτωση των εργασιών λύσης και 
εκκαθάρισης των εταιρειών ακολουθεί η αποδέσμευση, 
από τον οικείο εκκαθαριστή, του προσωπικού που είχε 
αποσπασθεί σε αυτές για τις ανάγκες της εκκαθάρισης. 
Μετά την πράξη αποδέσμευσης από τον οικείο εκκαθα- 
ριστή αίρονται αυτοδίκαια οι αποσπάσεις του προσωπι¬ 
κού που είχε αποσπασθεί στις υπό λύση και εκκαθάριση 
εταιρείες για τις ανάγκες της εκκαθάρισής τους. 

3. Μετά τη λύση και εκκαθάριση των εταιρειών του παρό¬ 
ντος άρθρου κάθε στοιχείο κινητής ή ακίνητης περιουσίας 
τους περιέρχεται αυτοδικαίως χωρίς την τήρηση οποι- 
ουδήποτε τύπου, πράξης ή συμβολαίου και χωρίς αντάλ- 

λαγμα, στο Ελληνικό Δημόσιο και η αποκλειστική χρήση 
και διαχείρισή τους ανήκει στο Υπουργείο το οποίο είναι 
μοναδικός μέτοχος ή το οποίο κατέχει την πλειοψηφία 
των μετοχών, άλλως το εποπτεύον Υπουργείο, εάν δεν 
ορίζεται διαφορετικά από ειδικότερες διατάξεις. 

Μέσα σε ένα μήνα από τη δημοσίευση του παρόντος 
νόμου, ο Υπουργός Οικονομικών προβαίνει στη διενέρ¬ 
γεια απογραφής όλων των κινητών και ακινήτων, που 
κατά τις διατάξεις του παρόντος άρθρου περιέρχονται 
στην κυριότητα του Ελληνικού Δημοσίου. Απόσπασμα 
της έκθεσης απογραφής που περιγράφει τα ακίνητα που 
αποκτώνται κατά κυριότητα από το Ελληνικό Δημόσιο, 
καθώς και τα λοιπά εμπράγματα δικαιώματα επί των 
ακινήτων, καταχωρίζεται ατελώς στα οικεία βιβλία του 
υποθηκοφυλακείου ή άλλων αρμόδιων αρχών. 

Με κοινή απόφαση του Υπουργού Οικονομικών, του 
Υπουργού Οικονομίας, Ανταγωνιστικότητας και Ναυτιλίας 
και του κατά περίπτωση αρμόδιου Υπουργού, ρυθμίζεται 
κάθε αναγκαία λεπτομέρεια σχετικά με την κινητή και ακί¬ 
νητη περιουσία των υπό λύση και εκκαθάριση εταιρειών. 

4. Με κοινές αποφάσεις του Υπουργού Οικονομίας, 
Ανταγωνιστικότητας και Ναυτιλίας, του Υπουργού που 
εποπτεύει τις υπό λύση και εκκαθάριση εταιρείες του 
παρόντος άρθρου και του Υπουργού που έχει το σύ¬ 
νολο ή την πλειοψηφία του μετοχικού τους κεφαλαίου, 
ρυθμίζεται κάθε άλλη αναγκαία λεπτομέρεια σχετικά 
με τη λύση και εκκαθάριση των εταιρειών και ιδίως η 
ημερομηνία έναρξης της εκκαθάρισης ή και λήξης αυτής, 
καθώς και κάθε ειδικότερο θέμα που αφορά στην εκκα¬ 
θάριση. Η Γενική Συνέλευση των μετόχων των υπό λύση 
και εκκαθάριση εταιρειών ορίζει εκκαθαριστή μέσα σε 
ένα μήνα από τη δημοσίευση του παρόντος νόμου. Μέσα 
σε προθεσμία δεκαπέντε (15) ημερών από την άπρακτη 
παρέλευση της προθεσμίας αυτής ορίζεται ο εκκαθαρι- 
στής με κοινή απόφαση των πιο πάνω Υπουργών. 

Άρθρο 3 

Συγχώνευση νομικών προσώπων δημοσίου 
δικαίου (Ν.Π.Δ.Δ.) 

1. α) Το Ινστιτούτο Κοινωνικής Προστασίας και Αλληλεγ¬ 
γύης (Ι.Κ.Π.Α.), Ν.Π.Δ.Δ. με έδρα την Αθήνα που συνεστήθη 
με το άρθρο 7 παρ. 1 του ν. 3106/2003 (ΦΕΚ 30Α') με την 
επωνυμία Εθνικό Συμβούλιο Κοινωνικής Φροντίδας, με¬ 
τονομάστηκε με την παράγραφο 1 του άρθρου 38 του ν. 
3370/2005 (ΦΕΚ 176Α') και εποπτεύεται από τον Υπουργό 
Υγείας και Κοινωνικής Αλληλεγγύης, καταργείται ως αυ¬ 
τοτελές νομικό πρόσωπο και συγχωνεύεται με το Εθνικό 
Κέντρο Κοινωνικής Αλληλεγγύης (Ε.Κ.Κ.Α.), Ν.Π.Δ.Δ. με έδρα 
την Αθήνα που συνεστήθη με το άρθρο 6 του ν. 3106/2003 
ως αποκεντρωμένη μονάδα του Ε.Ο.Κ.Φ. με την επωνυμία 
«Εθνικό Κέντρο Αμεσης Κοινωνικής Βοήθειας» (Ε.Κ.Α.Κ.Β.), 
μετατράπηκε σε Ν.Π.Δ.Δ. με την παρ. 1 του άρθρου 6 του ν. 
3106/2003, μετονομάστηκε με το άρθρο 20 του ν. 3402/2005 
(ΦΕΚ 258Α') διατηρώντας την υφιστάμενη νομική μορφή 
του ως Ν.Π.Δ.Δ. και εποπτεύεται από τον Υπουργό Υγείας 
και Κοινωνικής Αλληλεγγύης. Οι υπηρεσίες, κεντρικές και 
περιφερειακές, του Ι.Κ.Π.Α. μεταφέρονται στο Ε.Κ.Κ.Α. και 
οι αρμοδιότητές τους ασκούνται από αυτό. 

β) Το μόνιμο και με σχέση εργασίας ιδιωτικού δικαίου 
αορίστου χρόνου προσωπικό του Ι.Κ.Π.Α. και οι δικηγόροι 
που έχουν προσληφθεί σε αυτό με σχέση έμμισθης εντο¬ 
λής, μεταφέρονται αυτοδικαίως, με την ίδια σχέση εργα¬ 
σίας στο Ε.Κ.Κ.Α. και καταλαμβάνουν αντίστοιχες κατά 
κατηγορία, κλάδο, βαθμό και ειδικότητα κενές οργανικές 
θέσεις, για τις οποίες κατέχουν τα τυπικά προσόντα και 


αν δεν υπάρχουν, προσωποπαγείς που συνιστώνται με 
την πράξη μεταφοράς. 

γ) Με προεδρικό διάταγμα που εκδίδεται με πρόταση των 
Υπουργών Εσωτερικών, Αποκέντρωσης και Ηλεκτρονικής 
Διακυβέρνησης, Οικονομικών και Υγείας και Κοινωνικής Αλ¬ 
ληλεγγύης, αναδιαρθρώνεται ο Οργανισμός του Ε.Κ.Κ.Α., 
καταργούνται ή συγχωνεύονται υπηρεσιακές μονάδες, ιδίως 
οι ομοειδείς, ορίζεται διαφορετική έδρα και τοπική αρμοδι¬ 
ότητα ορισμένων από αυτές, κατανέμονται οι μεταφερόμε- 
νες αρμοδιότητες και οι θέσεις σε υπηρεσιακές μονάδες, 
ρυθμίζονται τα σχετικά με την κινητή και ακίνητη περιουσία 
ζητήματα και κάθε άλλη σχετική λεπτομέρεια. 

2. α) Η Σχολή Επιμόρφωσης Υπαλλήλων Υπουργείου Οι¬ 
κονομικών (Σ.Ε.Υ.Υ.Ο.) η οποία συνεστήθη ως νομικό πρό¬ 
σωπο δημοσίου δικαίου με το άρθρο 6 του ν. 2343/1995 
(ΦΕΚ 211Α') και εποπτεύεται από τον Υπουργό Οικονομικών, 
καταργείται από 30.6.2011 ως αυτοτελές νομικό πρόσωπο 
και συγχωνεύεται με το Εθνικό Κέντρο Δημόσιας Διοίκησης 
και Αυτοδιοίκησης (π.δ. 57/2007, ΦΕΚ 59Α') το οποίο ασκεί 
στο εξής τις αρμοδιότητές της, όπως προκύπτουν από την 
παράγραφο 2 του άρθρου 6 του ιδρυτικού της νόμου. 

β) Το μόνιμο και με σχέση εργασίας ιδιωτικού δικαίου 
αορίστου χρόνου προσωπικό της Σ.Ε.Υ.Υ.Ο. μεταφέρεται 
αυτοδικαίως με την ίδια σχέση εργασίας στην Κεντρική 
Υπηρεσία του Υπουργείου Οικονομικών και καταλαμβάνει 
αντίστοιχες κατά κατηγορία, κλάδο, βαθμό και ειδικότητα 
κενές οργανικές θέσεις για τις οποίες κατέχει τα τυπικά 
προσόντα και αν δεν υπάρχουν, προσωποπαγείς θέσεις 
που συνιστώνται με την πράξη μεταφοράς. 

Δέκα (10), κατά ανώτατο όριο, υπάλληλοι από το μόνιμο 
ή με σχέση εργασίας ιδιωτικού δικαίου αορίστου χρόνου 
προσωπικό της Σ.Ε.Υ.Υ.Ο. που μεταφέρεται στο Υπουρ¬ 
γείο Οικονομικών δύνανται να αποσπώνται στο Εθνικό 
Κέντρο Δημόσιας Διοίκησης και Αυτοδιοίκησης για τις 
ανάγκες υποστήριξης των προγραμμάτων επιμόρφωσης 
των υπαλλήλων του Υπουργείου Οικονομικών κατά την 
πρώτη εφαρμογή του νόμου. Η απόσπαση ενεργείται με 
κοινή απόφαση των Υπουργών Εσωτερικών, Αποκέντρω¬ 
σης και Ηλεκτρονικής Διακυβέρνησης και Οικονομικών για 
χρονικό διάστημα δύο ετών, με δυνατότητα ανανέωσης. 

3. α) Εκκρεμείς δίκες συνεχίζονται από τους φορείς 
στους οποίους συγχωνεύτηκαν τα καταργούμενα νομικά 
πρόσωπα. Απαιτήσεις, υποχρεώσεις και πάσης φύσεως 
εκκρεμότητες που υφίστανται κατά την κατάργηση των 
πιο πάνω φορέων μεταφέρονται στους φορείς στους 
οποίους συγχωνεύθηκαν. 

β) Η κυριότητα και κάθε άλλο εμπράγματο δικαίωμα επί 
του συνόλου της κινητής και ακίνητης περιουσίας των 
φορέων που καταργούνται ως αυτοτελείς, σύμφωνα με 
τις διατάξεις του παρόντος άρθρου, περιέρχονται αυτο¬ 
δικαίως χωρίς την τήρηση οποιουδήποτε τύπου, πράξης ή 
συμβολαίου και χωρίς αντάλλαγμα, στους φορείς στους 
οποίους συγχωνεύονται, με την επιφύλαξη της κείμενης 
νομοθεσίας για δωρεές, κληρονομιές και κληροδοσίες, 
οι οποίοι έχουν στο εξής την αποκλειστική χρήση και 
διαχείριση των περιουσιακών στοιχείων των καταργού- 
μενων φορέων, αλλά και την ευθύνη για τη διαφύλαξη 
και τη διαχείριση του αρχείου τους. 

Μέσα σε ένα μήνα από τη δημοσίευση του παρόντος 
νόμου, το όργανο διοίκησης του φορέα στον οποίο 
συγχωνεύονται οι καταργούμενοι φορείς, σύμφωνα με 
τις διατάξεις του παρόντος άρθρου, υποχρεούται στη 
διενέργεια απογραφής όλων των κινητών και ακινήτων 
που περιέρχονται στην κυριότητα και στην αποκλειστική 

χρήση και διαχείρισή του. Η έκθεση απογραφής εγκρί- 
νεται με κοινή απόφαση του Υπουργού που εποπτεύει 
το φορέα στον οποίο συγχωνεύονται οι καταργούμενοι 
φορείς και του Υπουργού Οικονομικών και απόσπασμα 
της εγκεκριμένης έκθεσης, που περιγράφει τα ακίνητα, 
καθώς και τα λοιπά εμπράγματα δικαιώματα επί των 
ακινήτων, καταχωρίζεται ατελώς στα οικεία βιβλία του 
υποθηκοφυλακείου ή άλλων αρμόδιων αρχών. 

Χρηματοδοτήσεις υπέρ της Σ.Ε.Υ.Υ.Ο. διατίθενται για 
την επιμόρφωση των υπαλλήλων του Υπουργείου Οικο¬ 
νομικών. 

γ) Με απόφαση του Υπουργού Υγείας και Κοινωνικής 
Αλληλεγγύης, στην περίπτωση της συγχώνευσης του 
Ι.Κ.Π.Α. και με κοινή απόφαση των Υπουργών Εσωτερι¬ 
κών, Αποκέντρωσης και Ηλεκτρονικής Διακυβέρνησης 
και Οικονομικών, στην περίπτωση της συγχώνευσης της 
Σ.Ε.Υ.Υ.Ο., ρυθμίζονται όλα τα ειδικότερα, λεπτομερειακά 
και τεχνικά θέματα της συγχώνευσης και ιδίως τα θέ¬ 
ματα σχετικά με την τύχη του εξοπλισμού, των αρχείων, 
καθώς και θέματα που αφορούν στο μεταφερόμενο ή 
αποσπώμενο στην περίπτωση της Σ.Ε.Υ.Υ.Ο. προσωπικό 
και τις αρμοδιότητές του. 

4. Η θητεία των μελών των Δ.Σ. των νομικών προσώπων 
που καταργούνται σύμφωνα με τις παραγράφους 1 και 2 
και του προσωπικού με θητεία λήγει από τη δημοσίευση 
του νόμου αυτού, αζημίως για το Ελληνικό Δημόσιο, με 
εξαίρεση τη θητεία του Δ.Σ. και του προσωπικού με θη¬ 
τεία της Σ.Ε.Υ.Υ.Ο. η οποία λήγει την 30.6.2011. 

5. Οι κενές θέσεις του Ι.Κ.Π.Α. και της Σ.Ε.Υ.Υ.Ο. καταρ- 
γούνται. 

Άρθρο 4 

Συγχώνευση Μουσείου 
Κινηματογράφου Θεσσαλονίκης 
με το Φεστιβάλ Κινηματογράφου Θεσσαλονίκης 

1. Το Μουσείο Κινηματογράφου Θεσσαλονίκης, που 
ιδρύθηκε με την παρ. 2 περίπτωσηΑ' του άρθρου 4 του 
ν. 2557/1997 (ΦΕΚ 271Α'), καταργείται ως αυτοτελές τμήμα 
και συγχωνεύεται με το Φεστιβάλ Κινηματογράφου Θεσ¬ 
σαλονίκης, Ν.Π.Ι.Δ. που ιδρύθηκε με την παράγραφο 1 του 
ίδιου άρθρου. Το σκοπό του Μουσείου Κινηματογράφου 
Θεσσαλονίκης εκπληρώνει στο εξής το Φεστιβάλ Κινημα¬ 
τογράφου Θεσσαλονίκης, στο οποίο περιέρχεται, εκ του 
νόμου και χωρίς άλλη διατύπωση, η κυριότητα και κάθε 
άλλο δικαίωμα επί της κινητής και ακίνητης περιουσίας 
του Μουσείου και ιδίως επί των κάθε είδους συλλογών, 
βιτρινών, προθηκών κ.λπ.. Μέσα σε ένα μήνα από τη δη¬ 
μοσίευση του παρόντος νόμου, το όργανο διοίκησης του 
Φεστιβάλ προβαίνει στη διενέργεια απογραφής όλων των 
κινητών που κατά τις διατάξεις του παρόντος άρθρου 
περιέρχονται στην κυριότητά του. Το αρχείο του Μου¬ 
σείου περιέρχεται στο Φεστιβάλ. 

2. Η Διοικούσα Επιτροπή του Μουσείου καταργείται και 
λήγει η θητεία των μελών της αζημίως για το Ελληνικό 
Δημόσιο. 

3. Το προσωπικό με σχέση εργασίας ιδιωτικού δικαίου 
αορίστου χρόνου του Μουσείου μεταφέρεται αυτοδικαίως 
με την ίδια σχέση εργασίας στο Φεστιβάλ και καταλαμ¬ 
βάνει αντίστοιχες κατά κατηγορία, βαθμό και ειδικότητα 
κενές οργανικές θέσεις, για τις οποίες κατέχει τα απαι- 
τούμενα τυπικά προσόντα και αν δεν υπάρχουν, προσωπο¬ 
παγείς θέσεις που συνιστώνται με την πράξη μεταφοράς. 
Οι κενές θέσεις του Μουσείου καταργούνται. 

4. Με απόφαση του Υπουργού Πολιτισμού και Τουρισμού 
ρυθμίζεται κάθε άλλο θέμα σχετικό με την κατάργηση και 


συγχώνευση του Μουσείου και ειδικότερα με τον προϋ¬ 
πολογισμό, το προσωπικό, τη θητεία και τα καθήκοντα 
του Διευθυντή του Μουσείου, με την εξασφάλιση των 
αναγκαίων οργανωτικών ή άλλων προϋποθέσεων για την 
αποτελεσματική εκπλήρωση του σκοπού του Μουσείου 
από το Φεστιβάλ και με το αρχείο του Μουσείου. 

Άρθρο 5 

Συγχώνευση ανωνύμων εταιρειών 

1. α) Οι εταιρείες «Ελληνικό Κέντρο Αργιλλομάζης Α.Ε.» 
(ΕΛΚΕΑ Α.Ε.), «Ελληνικό Κέντρο Αργυροχρυσοχοΐας Α.Ε.» 
(ΕΛΚΑ Α.Ε.), «Κ.Ε.Κ. ΕΛΚΕΔΕ Ε.Π.Ε.» και «Κέντρο Ελλη¬ 
νικής Γούνας» συγχωνεύονται δί απορροφήσεως στην 
«ΕΛΚΕΔΕ Κέντρο Τεχνολογίας και Σχεδιασμού Α.Ε.». Το 
Κέντρο Ελληνικής Γούνας λειτουργεί ως παράρτημα της 
ανώνυμης εταιρείας στην οποία απορροφήθηκε, διατη¬ 
ρώντας την ίδια έδρα. 

Το προσωπικό με σχέση εργασίας ιδιωτικού δικαίου αορί¬ 
στου χρόνου των εταιρειών που συγχωνεύονται με απορρό¬ 
φηση από το «ΕΛΚΕΔΕ Κέντρο Τεχνολογίας και Σχεδιασμού 
Α.Ε.» και οι δικηγόροι που απασχολούνται σε αυτές με σχέση 
έμμισθης εντολής, μεταφέρονται αυτοδικαίως στην απορρο¬ 
φούσα εταιρεία και αποτελούν προσωπικό της, διατηρώντας 
τα δικαιώματα και τις υποχρεώσεις που απορρέουν από τις 
σχέσεις εργασίας που ισχύουν κατά το χρόνο συγχώνευσης. 
Με απόφαση του Υπουργού Οικονομίας, Ανταγωνιστικότητας 
και Ναυτιλίας καθορίζεται κάθε άλλο θέμα για τη μεταφορά 
και ένταξη του προσωπικού των εταιρειών που απορροφώ- 
νται στην απορροφούσα εταιρία. 

β) Η ανώνυμη εταιρεία «Εταιρεία Διανομής Αερίου Α.Ε.» 
(Ε.Δ.Α. Α.Ε.) και η ανώνυμη εταιρεία «Δημόσια Επιχείρηση 
Αερίου Α.Ε.» (Δ.ΕΠ.Α. Α.Ε.) συγχωνεύονται δί απορρο¬ 
φήσεως της πρώτης από τη δεύτερη ως άνω ανώνυμη 
εταιρεία (άρθρο 4 παρ. 2 του ν. 2364/1995, ΦΕΚ 252Α', 
όπως τροποποιήθηκε με την παρ. 2 του άρθρου 32 του 
ν. 2992/2002, ΦΕΚ 54Α'). 

Το προσωπικό με σχέση εργασίας ιδιωτικού δικαίου 
αορίστου χρόνου που υπηρετεί, κατά τη δημοσίευση του 
παρόντος, στην καταργούμενη εταιρεία Ε.Δ.Α. Α.Ε., μπορεί 
με αίτησή του να μεταφέρεται με την ίδια σχέση εργα¬ 
σίας στη Δ.ΕΠ.Α. Α.Ε. ή άλλο φορέα εποπτευόμενο από 
το Υπουργείο Περιβάλλοντος, Ενέργειας και Κλιματικής 
Αλλαγής, σε υπηρεσίες του Υπουργείου αυτού, άλλες δη¬ 
μόσιες υπηρεσίες, ανεξάρτητες αρχές, Ν.Π.Δ.Δ. και Ο.Τ.Α. 
πρώτου και δεύτερου βαθμού. Κατά τα λοιπά για τη 
μεταφορά του προσωπικού της Ε.Δ.Α. Α.Ε. εφαρμόζονται 
αναλόγως οι διατάξεις των περιπτώσεων β' έως και δ' 
της παραγράφου 2 του άρθρου 2 για την εφαρμογή των 
οποίων ως εποπτεύων Υπουργός νοείται ο Υπουργός 
Περιβάλλοντος, Ενέργειας και Κλιματικής Αλλαγής. 

2. Από την περάτωση της συγχώνευσης που προβλέπε- 
ται στις περιπτώσειςΑ' και β' της παραγράφου 1, η απορ¬ 
ροφούσα ανώνυμη εταιρεία υποκαθίσταται αυτοδίκαια 
και χωρίς καμία άλλη διατύπωση σύμφωνα με το νόμο, σε 
όλα τα δικαιώματα, υποχρεώσεις και έννομες σχέσεις της 
απορροφούμενης εταιρείας και η μεταβίβαση αυτή εξο¬ 
μοιώνεται με καθολική διαδοχή, οι δε δίκες της απορρο¬ 
φούμενης εταιρείας συνεχίζονται από την απορροφούσα 
χωρίς καμία άλλη διατύπωση και χωρίς να επέρχεται βίαιη 
διακοπή αυτών λόγω της συγχώνευσης. Η απορροφούμενη 
εταιρεία λύεται χωρίς να ακολουθήσει εκκαθάριση. 

Η απορροφούμενη εταιρεία μεταβιβάζει το σύνολο της 
περιουσίας της (ενεργητικό και παθητικό) στην απορ¬ 
ροφούσα ανώνυμη εταιρεία και η τελευταία καθίσταται 
αποκλειστική κυρία, νομέας, κάτοχος και δικαιούχος κάθε 

κινητής και ακίνητης περιουσίας, καθώς και κάθε άλλου 
περιουσιακού στοιχείου της απορροφούμενης. 

3. Οι διατάξεις των παραγράφων 1β και 2 του άρθρου 
αυτού εφαρμόζονται και στην περίπτωση που η συγχώ¬ 
νευση δί απορροφήσεως της Ε.Δ.Α. Α.Ε. από τη Δ.ΕΠ. 
Α. Α.Ε. έχει ήδη ολοκληρωθεί κατά τη δημοσίευση του 
παρόντος νόμου. 

4. Η συγχώνευση των ανωτέρω ανωνύμων εταιρειών δί 
απορροφήσεως γίνεται σύμφωνα με όσα ορίζονται στις 
διατάξεις του παρόντος και συμπληρωματικά στα κατα¬ 
στατικά τους, στις διατάξεις των άρθρων 69 έως και 78 του 
κ.ν. 2190/1920 (ΦΕΚ 37Α'), όπως ισχύει, του ν. 2166/1993 (ΦΕΚ 
137Α') και της λοιπής σχετικής κείμενης νομοθεσίας. 

Άρθρο 6 

Γενικές διατάξεις 

1. Αίτηση μεταφοράς ή μετάταξης, σύμφωνα με τις διατάξεις 
του παρόντος νόμου, υποβάλλει και το μόνιμο και με σχέση 
εργασίας ιδιωτικού δικαίου αορίστου χρόνου προσωπικό των 
καταργούμενων ή συγχωνευόμενων ή υπό καθεστώς λύσης 
και εκκαθάρισης υπηρεσιών και φορέων που υπηρετεί με 
απόσπαση, κατά τη δημοσίευση του παρόντος. 

2. Η μη υποβολή της προβλεπόμενης από τις διατάξεις 
του παρόντος νόμου αίτησης μεταφοράς ή μετάταξης 
του μόνιμου και με σχέση εργασίας ιδιωτικού δικαίου 
αορίστου χρόνου προσωπικού των καταργούμενων ή 
συγχωνευόμενων ή υπό καθεστώς λύσης και εκκαθάρι¬ 
σης, υπηρεσιών και φορέων, συνεπάγεται την αυτοδίκαιη 
λύση της σύμβασης εργασίας και την απόλυσή τους, 
χωρίς αποζημίωση για την αιτία αυτή. 

3. Οι προσωποπαγείς θέσεις που συνιστώνται, σύμφωνα 
με τις διατάξεις του παρόντος νόμου, στην περίπτωση που 
δεν υπάρχουν κενές για τη μεταφορά ή μετάταξη προσω¬ 
πικού καταργούμενων ή συγχωνευόμενων ή υπό καθεστώς 
λύσης και εκκαθάρισης υπηρεσιών και φορέων, καταργού- 
νται αυτοδικαίως όταν για οποιονδήποτε λόγο κενωθούν. 

4. Από τη δημοσίευση του παρόντος νόμου παύουν αυ¬ 
τοδίκαια οι αποσπάσεις του πάσης φύσεως προσωπικού 
που υπηρετεί στους καταργούμενους ή συγχωνευόμε- 
νους ή υπό καθεστώς λύσης και εκκαθάρισης υπηρεσίες 
και φορείς. 

5.0 συνολικός χρόνος υπηρεσίας του μεταφερόμενου ή 
μετατασσόμενου προσωπικού, σύμφωνα με τις διατάξεις 
του παρόντος νόμου, που έχει διανυθεί στους φορείς 
προέλευσης και ο χρόνος που αναγνωρίσθηκε ως χρόνος 
υπηρεσίας, θεωρείται χρόνος πραγματικής υπηρεσίας για 
τα θέματα βαθμολογικής και μισθολογικής εξέλιξης και 
για κάθε άλλη συνέπεια. 

6. Το προσωπικό με σύμβαση εργασίας ορισμένου χρό¬ 
νου των καταργούμενων ή συγχωνευόμενων ή υπό καθε¬ 
στώς λύσης και εκκαθάρισης υπηρεσιών και φορέων και οι 
απασχολούμενοι με σύμβαση έργου, απολύονται σύμφωνα 
με τις διατάξεις της σχετικής κείμενης νομοθεσίας. 

7. Όσοι ζητήσουν τη μεταφορά ή τη μετάταξή τους 
σύμφωνα με τις διατάξεις του παρόντος νόμου, εφόσον 
δεν παρουσιαστούν μέσα σε αποκλειστική προθεσμία 
δεκαπέντε (15) εργάσιμων ημερών από την κοινοποίηση 
της απόφασης μεταφοράς ή μετάταξής τους για ανά¬ 
ληψη υπηρεσίας, θεωρείται ότι κατήγγειλαν τη σύμβασή 
τους και δεν δικαιούνται αποζημίωση για την αιτία αυτή. 
Η κοινοποίηση της απόφασης μεταφοράς ή μετάταξης 
στους ενδιαφερομένους γίνεται με έγγραφο της Διεύ¬ 
θυνσης Διοικητικού του Υπουργείου που εποπτεύει τους 
φορείς που καταργούνται ή συγχωνεύονται το οποίο 
επιδίδεται επί αποδείξει στην κατοικία τους, είτε στους 


ίδιους είτε σε πρόσωπο που συνοικεί με αυτούς και το 
οποίο αναφέρει το φύλλο Εφημερίδας της Κυβερνήσεως 
που δημοσιεύθηκε η απόφαση μεταφοράς ή μετάταξης, 
εφόσον αυτή δημοσιεύεται, το φορέα υποδοχής, τις απα¬ 
ραίτητες ενέργειες στις οποίες πρέπει να προβούν οι 
ενδιαφερόμενοι και την προθεσμία των δεκαπέντε (15) 
εργάσιμων ημερών εντός της οποίας πρέπει να παρου¬ 
σιαστούν για ανάληψη υπηρεσίας. 

8. Η μεταφορά ή μετάταξη του μόνιμου και με σχέση 
εργασίας ιδιωτικού δικαίου αορίστου χρόνου προσωπικού 
των καταργούμενων ή συγχωνευόμενων ή υπό καθεστώς 
λύσης και εκκαθάρισης υπηρεσιών και φορέων, σύμφωνα 
με τις διατάξεις του παρόντος νόμου, γίνεται κατά πα¬ 
ρέκκλιση των ισχυουσών διατάξεων. 

9. Για όλες τις περιπτώσεις αυτοδίκαιης μεταφοράς 
προσωπικού καταργούμενων ή συγχωνευόμενων ή υπό 
καθεστώς λύσης και εκκαθάρισης υπηρεσιών και φορέων, 
σύμφωνα με τις διατάξεις του παρόντος νόμου, εκδίδεται 
διαπιστωτική πράξη του Υπουργού που εποπτεύει το 
φορέα υποδοχής ή του αρμόδιου Υπουργού που προί- 
σταται των υπηρεσιών υποδοχής, η οποία δημοσιεύεται 
σε περίληψη στην Εφημερίδα της Κυβερνήσεως. 

10. Το μεταφερόμενο ή μετατασσόμενο μόνιμο και με 
σχέση εργασίας ιδιωτικού δικαίου αορίστου χρόνου προ¬ 
σωπικό κατατάσσεται σε μισθολογικά κλιμάκια της οικεί¬ 
ας κατηγορίας, ανάλογα με τα τυπικά του προσόντα και 
το συνολικό χρόνο υπηρεσίας και λαμβάνει τις αποδοχές 
της υπηρεσίας υποδοχής. Τυχόν πρόσθετες αποδοχές ή 
απολαβές και ειδικά επιδόματα οποιοσδήποτε ονομασίας 
δεν διατηρούνται ως προσωπική διαφορά. 

11. Το μεταφερόμενο ή μετατασσόμενο, σύμφωνα με τις 
διατάξεις του παρόντος νόμου, προσωπικό εξακολουθεί 
να υπάγεται ως προς την κύρια και επικουρική ασφάλιση 
στους φορείς που υπάγονταν πριν τη μεταφορά ή τη 
μετάταξή του. 

12. Το χρονικό διάστημα που μεσολαβεί από τη δημοσί¬ 
ευση του παρόντος νόμου έως τη δημοσίευση των πρά¬ 
ξεων μεταφοράς ή μετάταξης και ανάληψης υπηρεσίας 
του προσωπικού που τακτοποιείται με τις διατάξεις του 
νόμου αυτού, θεωρείται για κάθε συνέπεια ως χρόνος 
πραγματικής υπηρεσίας του προσωπικού αυτού στους 
φορείς υποδοχής που καταβάλλουν και τις αντίστοιχες 
αποδοχές του για το διάστημα αυτό. 

13. Όπου σε νόμο, διάταγμα ή υπουργική απόφαση 
αναφέρεται κάποιος από τους καταργούμενους ή συγ- 
χωνευόμενους φορείς, νοείται ότι αναφέρεται κατά πε¬ 
ρίπτωση ή ο φορέας στον οποίο συγχωνεύεται ο προς 
συγχώνευση φορέας ή ο νέος φορέας που συνιστάται 
με τη συγχώνευση. 

14. Οι δικηγόροι με έμμισθη εντολή των καταργούμενων 
ή συγχωνευόμενων ή υπό καθεστώς λύσης και εκκα¬ 
θάρισης υπηρεσιών και φορέων, υποχρεούνται μέσα σε 
ένα μήνα από τη δημοσίευση του παρόντος νόμου να 
υποβάλουν στο όργανο διοίκησης του φορέα στον οποίο 
μεταφέρθηκαν αρμοδιότητες ή στον οποίο συγχωνεύθη- 
καν οι καταργούμενοι φορείς ή στους εκκαθαριστές ή 
στον εποπτεύοντα τον καταργούμενο φορέα Υπουργό: 
α) Αναλυτική κατάσταση των εκκρεμών και των περατω- 
μένων δικαστικών υποθέσεων που χειρίστηκαν, η οποία 
προσυπογράφεται για την ακρίβειά της από τον προϊστά¬ 
μενο της Νομικής Υπηρεσίας του φορέα, εφόσον υπάρχει, 
διαφορετικά υπογράφεται μόνο από τον ίδιο το δικηγόρο 
με έμμισθη εντολή. Στην πιο πάνω κατάσταση για τις 
εκκρεμείς υποθέσεις γίνεται λεπτομερής μνεία του δια- 

δικαστικού σταδίου στο οποίο βρίσκεται η υπόθεση και 
η ημερομηνία της επόμενης διαδικαστικής πράξης. 

β) Πλήρεις φακέλους των παραπάνω εκκρεμών και πε- 
ρατωμένων υποθέσεων με ακριβή αντίγραφα των δικο¬ 
γράφων, εισηγητικών εκθέσεων, δικαστικών αποφάσεων 
και των εγγράφων αποδείξεως. 

Σε περίπτωση που τα πιο πάνω στοιχεία δεν παρα¬ 
δοθούν εντός της προβλεπόμενης προθεσμίας ή δεν 
είναι πλήρη, με την επιφύλαξη του επόμενου εδαφίου, 
θεωρείται ότι η σύμβαση λύθηκε για σπουδαίο λόγο με 
υπαιτιότητα του δικηγόρου και δεν οφείλεται αποζημί¬ 
ωση λόγω καταγγελίας. 

Οι δικηγόροι με έμμισθη εντολή έχουν υποχρέωση να 
υποβάλουν τα παραπάνω στοιχεία και για τις υποθέσεις 
των οποίων ο χειρισμός ανατέθηκε σε δικηγόρους που 
δεν αμείβονταν με πάγια αντιμισθία, εφόσον τα στοιχεία 
έχουν περιέλθει σε αυτούς. Σε αντίθετη περίπτωση πρέ¬ 
πει να φροντίσουν να συλλέξουν τα στοιχεία αυτά και 
στη συνέχεια να τα υποβάλουν, σύμφωνα με τα πιο πάνω. 
Σε περίπτωση που η συλλογή και παράδοση των στοι¬ 
χείων του προηγούμενου εδαφίου δεν καταστεί δυνατή 
μέσα στην προβλεπόμενη προθεσμία, άνευ υπαιτιότητας 
του δικηγόρου, δεν λύεται η σύμβασή του για το λόγο 
αυτόν. 

15. Υφιστάμενες μισθώσεις ακινήτων καταργούμενων 
ή συγχωνευόμενων νομικών προσώπων ή εταιρειών που 
λύονται και τίθενται σε εκκαθάριση, σύμφωνα με τις δια¬ 
τάξεις του παρόντος νόμου, λύονται μέσα σε τρεις μήνες 
από τη δημοσίευση του νόμου αυτού. Με κοινή απόφα¬ 
ση του Υπουργού Οικονομικών και του Υπουργού που 
εποπτεύει τα παραπάνω νομικά πρόσωπα και εταιρείες 
μπορεί να παρατείνεται η μίσθωση έως ένα ακόμη μήνα 
και για μία μόνο φορά, με την προϋπόθεση ότι συντρέχει 
σοβαρός λόγος που μνημονεύεται στην απόφαση αυτή. 
Με όμοια απόφαση ρυθμίζεται και κάθε άλλη λεπτομέρεια 
σχετικά με τη λύση των μισθώσεων. 


Άρθρο 7 

Κατάργηση Διοικητικού Συμβουλίου και λοιπών 
οργάνων διοίκησης του Ο.Π.Ε.Π. Α.Ε. 

Το Διοικητικό Συμβούλιο και τα λοιπά όργανα διοίκησης 
του Οργανισμού Προβολής Ελληνικού Πολιτισμού Α.Ε. 
(Ο.Π.Ε.Π. Α.Ε.) που προβλέπονται από την περίπτωση η' 
της παρ. 2Α του άρθρου 6 του ν. 2557/1997 (ΦΕΚ 271Α'), 
όπως η παράγραφος αυτή προστέθηκε με την παρ. 1 του 
άρθρου 6 του ν. 2819/2000 (ΦΕΚ 84Α') και αντικαταστά- 
θηκε από την παρ. 11 του άρθρου 1 του ν. 2833/2000 (ΦΕΚ 
150Α') και την παρ. 23 του άρθρου 80 του ν. 3057/2002 
(ΦΕΚ 239Α'), καταργούνται. 

Το Διοικητικό Συμβούλιο του Ταμείου Αρχαιολογικών 
Πόρων και Απαλλοτριώσεων «Τ.Α.Π.» (ν. 736/1977, ΦΕΚ 
316Α'), ασκεί τη διοίκηση του Ο.Π.Ε.Π. Α.Ε., υποκαθιστώ- 
ντας σε όλες του τις αρμοδιότητες το Διοικητικό Συμ¬ 
βούλιο του Ο.Π.Ε.Π. Α.Ε.. 

Όπου στην κείμενη νομοθεσία γίνεται αναφορά στο 
Διοικητικό Συμβούλιο του Ο.Π.Ε.Π. Α.Ε. νοείται το Διοικη¬ 
τικό Συμβούλιο του Ταμείου Αρχαιολογικών Πόρων και 
Απαλλοτριώσεων. 

Με απόφαση του Υπουργού Πολιτισμού και Τουρισμού 
ρυθμίζεται κάθε αναγκαία λεπτομέρεια σχετικά με την κα¬ 
τάργηση του Δ.Σ. του Ο.Π.Ε.Π. Α.Ε., την υποκατάστασή του 
από το Δ.Σ. του Ταμείου Αρχαιολογικών Πόρων και Απαλ¬ 
λοτριώσεων και γενικότερα τη διοίκηση του Ο.Π.Ε.Π. Α.Ε. 

Αρθρο 8 

Καταργούμενες διατάξεις 

1. Το π.δ. 89/2004 (ΦΕΚ 68Α') και οι υπουργικές 
αποφάσεις με αριθμό 397741/27.9.2001 (ΦΕΚ 1289 Β'), 
273789/27.7.2004 (ΦΕΚ 1191 Β') και 265249/17.3.2006 (ΦΕΚ 
390 Β'), καταργούνται. 

2. Από την έναρξη ισχύος του παρόντος καταργείται 
κάθε γενική ή ειδική διάταξη που είναι αντίθετη ή ρυθμίζει 
διαφορετικά τα θέματα που ρυθμίζονται με τις διατάξεις 
του παρόντος νόμου. 

Έναρξη Ισχύος 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός αν από 
τις επί μέρους διατάξεις του ορίζεται διαφορετικά. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 6 Δεκεμβρίου 2010 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 


ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΙΩΑΝΝΗΣ ΡΑΓΚΟΥΣΗΣ 


ΕΞΩΤΕΡΙΚΩΝ 

ΔΗΜΗΤΡΙΟΣ ΔΡΟΥΤΣΑΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΚΩΝΣΤΑΝΤΙΝΑ ΜΠΙΡΜΠΙΛΗ 

ΑΝΔΡΕΑΣ ΛΟΒΕΡΔΟΣ 

ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 

ΑΝΝΑ ΔΙΑΜΑΝΤΟΠΟΥΛΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

ΛΟΥΚΙΑ - ΤΑΡΣΙΤΣΑ ΚΑΤΣΕΛΗ 

Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 7 Δεκεμβρίου 2010 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

